ЦIыхум и бэуэкIэр зэтрегъэувэж
КъБР-м Узыншагъэр хъумэнымкIэ и министерствэм сом мелуан 12,6-рэ и уасэ, зи тхьэмбылыр уз цIыхур зэрагъэбауэ IэмэпсымэфIу 80 къызэращэхум теухуа зэгурыIуэныгъэм Iэ тридзащ.
Iэмэпсымэхэр узыфэ зэрыцIалэ нэхъ шынагъуэхэр зыпкърытхэм щеIэзэ сымаджэщхэм папщIэ къащэхуу аращ, абы трагъэкIуадэ мылъкур къэрал бюджетым къыхуиутIыпщащ. Япэ аппаратхэр къаIэрыхьакIэу сымаджэхэр гъэхъужыным къыхуагъэсэбэп.
Мэкъуауэгъуэ мазэм апхуэдэ IэмэпсымэфIу 76-рэ къащэхуауэ щытащ. Абы наIуэ къищIащ зи тхьэмбыл узхэм а IэмэпсымэхэмкIэ уеIэзэныр куэдкIэ зэрынэхъыфIыр, узыфэр къаймыхьэлъэкIыу ящхьэщыхынымкIэ зэрыщхьэпэр.
Тхьэмбылым хэмыIэбэу, абы трубкэ хамыгъэувэу цIыхур зэрагъэбауэ IэмалыфIщ ар. Iэмэпсымэм хьэуар сымаджэм и пэмкIэ, е и жьэмрэ и пэмкIэ, е шлем щхьэхуэмкIэ ирет. Инвазивнэ Iэмалым къыщхьэщыкIыу, цIыхур езыр егъэбауэ абы, ар дэIэпыкъу къудейуэ аращ.
НИВЛ-р жьы зыхуримыкъу, узыфэр къызэхьэлъэкI сымаджэхэм къыхуагъэсэбэпу аращ, цIыхум и бэуэкIэр зэтеувэжыным сэбэп хуэхъуу.
КъБР-м и Iэтащхьэмрэ Правительствэмрэ я
пресс-IуэхущIапIэ.
